armvectores/hy_wikipedia_2023 huggingface dataset:
Կանադա փլեյս

Կանադա փլեյս (անգլ.՝ Canada Place), կառույց Բրիտանական Կոլումբիայի Վանկուվեր քաղաքի Բերարդ խորշում։ Այստեղ են տեղավորված Վանկուվերի համաժողովների կենտրոնը, Pan Pacific Vancouver հյուրանոցը, Վանկուվերի առևտրի համաշխարհային կենտրոնը, FlyOver Canada (Թռիչք Կանադայի վրայով) վիրտուալ թռիչքի ուղևորությունը։ Շենքն արտաքինից պատված է առագաստներ հիշեցնող տանիքով։ Այն նաև հանդիսանում է տարածաշրջանի հիմնական նավարկության տերմինալը, որտեղից սկսվում են Վանկուվերի հայտնի ուղևորությունները դեպի Ալյասկա։ Շենքը նախագծել են Zeidler Roberts Partnership-ի ճարտարապետները Musson Cattell Mackey Partnership և DA Architects + Planners-ի հետ  համատեղ։
Կանադա փլեյս կարելի է հասնել SkyTrain-ի միջոցով մոտակա Waterfront կայարանից կամ Վանկուվերի Ուեսթ Կորդովա փողոցով։ Շենքի սպիտակ առագաստները դարձել են քաղաքի նշանավոր վայր և հիշեցնում են Սիդնեյի օպերային թատրոնն ու Կոլորադոյի Դենվեր քաղաքում գտնվող Դենվերի միջազգային օդանավակայանը։
Կառույցը ընդլայնվել է 2001 թվականին` տեղադրելու ևս մեկ նավակի հանգրվան 2009-2010 թթ.: 2010 թվականի Ձմեռային օլիմպիական խաղերի ժամանակ Կանադա փլեյսը ծառայել է որպես մամուլի հիմնական կենտրոն։


== Պատմություն ==

Կանադա փլեյսը կառուցվել է այն վայրում, որն ի սկզբանե եղել է Կանադական Խաղաղօվկիանոսյան երկաթուղու Բի-Սի ծովապատնեշ (Pier B-C): Կառուցվել է 1927 թվականին, և կառույցի հիմնական նպատակն է եղել ծառայել Կանադական Խաղաղօվկիանոսյան երկաթուղուն և Խաղաղ օվկիանոսում առևտրային այլ տրանսպորտային գծերի։
1978 թվականին դաշնային, նահանգային և քաղաքային իշխանությունները սկսեցին պլանավորվել համաժողովների, կռուիզային նավի և հյուրանոցային օբյեկտների զարգացման հնարավորությունները։ Չորս տարի անց Կանադայի կառավարությունը ստեղծեց Canada Harbour Place Corporation պետական ձեռնարկությունը (հայտնի է Canada Place Corporation մինչև 2012)՝ Բի-Սի ծովապատնեշում Կանադա Փլեյսի նախագծի մշակման համար։ Շինարարությունը սկսվեց, երբ Եղիսաբեթ II թագուհին Կանադայի վարչապետ Պիեր Տրյուդոյի և Բրիտանական Կոլումբիայի առաջին նախարար Ուիլյամ Բեննետի հետ Royal Yacht Britannia զբոսանավով ժամանեցին գործարկելու առաջին բետոնե լցոնումը։
Էքսպո 86-ի ժամանակ Կանադայի փլեյսում Կանադայի տաղավարի բացումը կատարել են Արքայազն Չարլզը և Կանադայի վարչապետ  Բրայան Մալրունին։ Համաշխարհային ցուցահանդեսում ներկայացված ամենամեծ և ամենախոշոր տաղավարների շարքում Կանադայի տաղավարը հյուրընկալել է ավելի քան 5 միլիոն այցելու մինչև 1986 թվականի հոկտեմբերի 13-ի փակումը։
Միջոցառումներ,
Տարվա ընթացքում Կանադա փլեյսում տեղի են ունենում բազմաթիվ համայնքային միջոցառումներ։


== Ծանոթագրություններ ==


== Արտաքին հղումներ ==
http://www.canadaplace.ca/ Կանադա փլեյս. պաշտոնական կայք
Օրթադաղ

Օրթադաղ, լեռ Վրաստանի Իմերեթի մարզում, Փոքր Կովկաս լեռնահամակարգում, Մոսքիկյան լեռներում, Ախալցխա քաղաքից 25 կմ հյուսիս–արևմուտք, Աբասթուման քաղաքատիպ ավանի մոտակայքում։


== Ծանոթագրություններ ==
Լուկա (այլ կիրառումներ)

Լուկա, կարող է վերաբերել՝


== Ուկրաինայի բնակավայրեր ==
Լուկա - գյուղ, Ուկրաինայի Ժիտոմիրի մարզի Եմելչևի շրջանում
Լուկա - գյուղ, Ուկրաինայի Ժիտոմիրի մարզի Ժիտոմիրի շրջանում
Լուկա - գյուղ, Ուկրաինայի Խմելնիցկիի մարզի Յարմոլինի շրջանում
Լուկա - գյուղ, Ուկրաինայի Պոլտավայի մարզի Լոխովիցայի շրջանում
Լուկա - գյուղ, Ուկրաինայի Վիննիցայի մարզի Լիտինկայի շրջանում
Լուկա - գյուղ, Ուկրաինայի Վիննիցայի մարզի Նեմիրովի շրջանում


== Ռուսաստանի բնակավայրեր ==
Լուկա - գյուղ Ռուսաստանի Նովգորոդի մարզի Ստարոռուսկի շրջանի կազմում։
Լուկա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Հատի Չիրպան

Հատի Չիրպան (թուրքերեն՝ Hatı Çırpan, 1890, Անկարա, Անկարայի վիլայեթ, Օսմանյան կայսրություն - մարտի 21, 1956(1956-03-21), Անկարա, Թուրքիա), նաև հայտնի է, որպես Սաթի Քադին (թուրքերեն՝ Satı Kadın), թուրք քաղաքական գործիչ, Թուրքիայի Ազգային մեծ ժողովի առաջին կին անդամներից մեկը, որն ընտրվել է 1935 թվականի համընդհանուր ընտրություններում։


== Կենսագրություն ==
Երկրորդ լեզվական համագումարից անմիջապես առաջ (թուրքերեն՝ İkinci Türk Dil Kurultayı), որն անցկացվել է 1934 թվականի օգոստոսի 18-ից 23-ը, հուլիսի 16-ին, նախագահ Մուստաֆա Քեմալ Աթաթուրքը մեկնել է Անկարայից էքսկուրսիա դեպի Ղազան գյուղ (այն ժամանակ մտնում Էր Անկարայի մարզի Կիզիլջահամամ շրջանի կազմի մեջ), Անկարա մայրաքաղաքից 50 կմ հեռավորության վրա։ Այս շրջայցի ընթացքում Աթաթուրքին ներկայացրել են Սատի Կադինին, որը Ղազանի գյուղապետն էր։ Նա գեղջկուհի էր Կենտրոնական Անատոլիայից, որը չորս տարի պայքարում էր թուրքական անկախության պատերազմի ժամանակ։ Աթաթուրքը նրա հետ զրույցի է բռնվել, որից հետո նա, ինչպես հաղորդվել է, համակրանք է տածել Սաթի Քադինի նվաճումների և ինտելեկտի նկատմամբ։
Ըստ Աֆեթ Ինանի, Աթաթուրքը նրան հանդիպելուց հետո ասել է. «Սա այն կինն է, որը կարող է հաջողության հասնել որպես խորհրդարանի անդամ»։ Իր հաջող ընտրարշավում Սաթի Քադինին հովանավորում և աջակցում էր ինքը` Աթաթուրքը։ Հետագայում նա փոխել է իր անունը Հատի` Աթաթուրքի խորհրդով, որը այդ ժամանակ հետաքրքրված էր նախախեթերի քաղաքակրթությամբ, և քանի որ նրա նախկին` Սաթի անունը նշանակում էր «վաճառք» կամ «գնել» թուրքերեն, նա ընդունել է Չիրպան ազգանունը այն բանից հետո, երբ 1934 թվականին ազգանվան մասին օրենքը պահանջում էր, որ Թուրքիայի բոլոր քաղաքացիները ունենան ազգանուն։

		


== Ծանոթագրություններ ==
Բորգո Պաչե

Բորգո Պաչե (իտալերեն՝ Borgo Pace) կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 686 մարդ (2008 թվականի տվյալներով), բնակչության խտությունը՝ 12 մարդ/կմ²։ Տարածքը կազմում է 56 կմ²։ Փոստային ինդեքս՝ 61040։ Հեռախոսային կոդ՝ 0722։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0722 816048
Էլ-փոստ։ comune.borgo-pace@provincia.ps.it
Պաշտոնական կայք։ http://www.comune.borgo-pace.pu.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Որդորու

Որդորու, գյուղ (ավան) պատմական Հայաստանի Այրարատ նահանգի Բասեն գավառում, իսկ ապա Դու Փոքր անունով գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Բասեն գավառի արևելյան մասում, Դու գյուղի մոտակայքում։ Հայաստանի 387 թվականի բաժանման ժամանակ սահմանն անցել է գյուղի մոտակայքով։


== Անվանումներ ==
Գյուղն ունեցել է հետևյալ անվանումները. Դու Փոքր, Թյու Փոքր, Թույա, Հորդրու, Որդրու, Որդու, Որդունոց, Տուի Ներքին, Տուի Սագիր, Տույ Փոքր, Օրդորու, Օրդրո, Օրդրու, Օրդունիր, Օրտու։


== Պատմություն ==
Որդորուն հանդիսացել է Որդունի նախարական տան ոստանը։ Այստեղ էր նստում նաև Բասենի եպիսկոպոսը։ 4-րդ դարում, Խոսրով Կոտակի օրոք Որդորուն, Որդունի նախարարության մյուս կալվածքների հետ միասին, ամբողջությամբ անցնում է Բասենի եպիսկոպոսական թեմին։


== Բնակչություն ==
XX դարի սկզբին գյուղն արդեն ուներ մի քանի տուն թուրք բնակիչ և կոչվում էր Թյու Փոքր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սչաստլիվայա (գյուղ, Լիպովեցի շրջան)

Սչաստլիվայա (ուկրաիներեն՝ Щаслива), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1860 թվականին։
2001 թվականի տվյալներով Սչաստլիվայա գյուղում բնակվում էր 810 մարդ։ Բնակավայրը զբաղեցնում է 3015 կմ² տարածք։ Բնակչության խտությունը կազմում էր 268,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խնձորիկ (Երզնկայի գավառ)

Անվան այլ կիրառումների համար տե՛ս՝ Խնձորիկ (այլ կիրառումներ)Խնձորիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Արևմտյան Եփրատի աջ աձից 5 կմ հյուսիս, նրա վտակներից մեկի աջ ափին, Երզնկա քաղաքից 32 կմ հարավ-արևելք, սարավանդի վրա։


== Պատմություն ==
Գյուղը հիմնահատակ ավերվել է 1916 թվականի գարնանը։


== Բնակչություն ==
1872 թվականին ուներ 35 տուն, XX դարի սկզբին` 150 տուն, իսկ 1914 թվականին` 40 տուն` 420 հայ բնակչով։


== Պատմամշակութային կառույցներ ==
Խնձորիկն ուներ Ս. Գևորգ անունով եկեղեցի։ Բնակավայրի մոտ է գտնվում Գորոբու Ս. Թեոդորոսի վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մուրադխան (Զանգեզուրի գավառ)

Մուրադխան, գյուղ Ելիզավետպոլի նահանգի Զանգեզուրի գավառում։ Գտնվում է Կովսական քաղաքից հյուսիս, Հագարի գետի միջին հոսանքի ձախ ափին։


== Բնակչություն ==
1886 թվականին ուներ 164 թուրք, իսկ 1907 թվականին` 133 ադրբեջանցի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պերվոմայսկի (Կամենսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Գրուցինովսկի գյուղական համայնքի կազմի մեջ։
(1111) Ռեյնմուտիա

(1111) Ռեյնմուտիա (անգլ.՝ Reinmuthia), աստերոիդ աստերոիդների հիմնական գոտում։ Հայտնաբերվել է 1927 թվականի փետրվարի 11-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,993307 ա. մ., առավելագույնը մոտենում է 2,705 ա. մ. հեռավորության վրա և հեռանում 3,2817 ա. մ.։ Արեգակի շուրջ մեկ ամբողջական պտույտ է կատարում 1891,58 երկրային օրվա ընթացքում, իր ուղեծրով շարժվելով միջինում 0,190317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,89° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1111) Ռեյնմուտիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնշովե (Կալվադոսի գավառ)

Մոնշովե (ֆր.՝ Montchauvet), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 362 մարդ, բնակչության խտությունը` 19.88 մարդ/կմ²։ Բնակավայրը զբաղեցնում է 18.21 կմ² տարածք։
2016 թվականի հունվարից Բոլիե, Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մալուե, Մոնտամի, Մոն Բերտրան, Լը Ռեկյուլե, Սեն Դենի Մեզոնսել, Սենտ Մարի Լոմոն, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 38 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 217 աշխատունակ (15-64 տարեկան)  բնակիչ, որոնցից ակտիվ էին 174-ը, իսկ ոչ ակտիվները` 43։ Ակտիվության ցուցանիշը կազմում է 80,2 %։ 174 աշխատունակ մարդկանցից աշխատել է 153 անձ (86 տղամարդ և 67 կին)։ Գործազուրկ են եղել 21 անձ (6 տղամարդ և 15 կին)։ 43 անաշխատունակներից 16-ը եղել են աշակերտներ կամ ուսանողներ, 12-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յասենեցկոե

Յասենեցկոե (ուկրաիներեն՝ Ясенецьке), ավան Ուկրաինայի Վիննիցայի մարզի Լիպովեցի շրջանում։
2001 թվականի տվյալներով Յասենեցկոե ավանում բնակվում էր 0 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նվեր միայնակ կնոջը

«Նվեր միայնակ կնոջը» (լատիշ․՝ Dāvana vientuļai sievietei), 1973 թվականի խորհրդային գեղարվեստական ֆիլմ, կատակերգություն։


== Սյուժե ==
Ավտոառևանգողների ավազակախումբը հավաստի աղբյուրից իմանում է, որ հեռավոր խուտորում ապրող ոչ երիտասարդ տանտիրուհուն՝ Կնեպիենեին, եղբայրը «Վոլգա» է նվիրել։ Նրանցից երկուսը՝ Քրոնիսը և Սպուլգիսը, անասնաբույժների անվան տակ ներթափանցում են գյուղ և փորձում գողանալ նոր ավտոմեքենան։ Զարմանալիորեն ծեր կինն իրեն զգուշորեն է պահում, և չարագործների համար դժվար է թաքնվել նրա մշտական ներկայության պայմաններում։
Ուրիշի գույքը յուրացնելու դժվարին գործում նրանց հետ մրցակցում են մանր խաբեբա Զերոն և նախաձեռնողական հարևանների զույգը՝ Սիետինշները։
Մի շարք արկածներից հետո նրանք գնում են ֆիննական բաղնիք՝ հույս ունենալով, որ տարեց կնոջ համար նման պրոցեդուրան կարող է ավարտվել աշխատունակության ժամանակավոր կորստով։ Սակայն գողերն իրենք հազիվ են դիմանում։ Արդյունքում պարզվում է ծեր տանտիրուհին միլիցիայի լեյտենանտ Գիտան է, որը մտածել է հանցագործներին բռնելու խորամանկ ծրագիրը և իրականացրել այն։


== Դերերում ==
Վիյա Արտմանե – Կնեպիենե / Գիտա
Լեոնս Կրիվանս – Սպուլգիս
Էգոնս Մայսաքս – Կրոնիս
Հելենա Ռոմանովա – Լորա
Հարի Լիեպինշ – Զերո
Էդուարդ Պավուլս – Սիետինշ
Վելտա Սքրուստենե – Սիետինշի կինը
Գունարս Պլացենս – ապահովագրական գործակալ
Արթուր Դիմիտերս – միլիցիայի պետ
Ուլդիս Լիելդիջս – պաշտոնական անձ


== Նկարահանող խումբ ==
Սցենարի հեղինակ՝ Լայմոնիս Վացզեմնիեկս
Ռեժիսոր՝ Էրիկ Լացիս
Օպերատոր՝ Զիգուրդս Վիտոլս
Նկարիչ՝ Ուլդիս Պաուզերս
Կոմպոզիտոր՝ Ռայմոնդ Պաուլս


== Ծանոթագրություններ ==
Երգոլ

Երգոլ, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Չարիշ գետի ձախ ափից 477 կմ հեռավորության վրա։ Գետի երկարությունը 16 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերից մինչև Բարնաուլ քաղաքը՝ առանց Ալեյ գետի, Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010200312115100009006
Հիդրոլոգիական ստուգման կոդ՝ 115100900
Ավազանի կոդ՝ 13.01.02.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Կոմինտերն (գյուղ, Նովովոդոլաժսկի շրջան)

Անվան այլ կիրառումների համար տե՛ս՝ ԿոմինտերնԿոմինտերն (ուկրաիներեն՝ Комінтерн), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Կոմինտերն գյուղում բնակվում էր 1 266 մարդ։ Բնակավայրը զբաղեցնում է 1,32 կմ² տարածք։ Բնակչության խտությունը կազմում էր 959,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանկական հեռուստատեսության և ռադիոյի միջազգային օր

Մանկական հեռուստատեսության և ռադիոյի միջազգային օր (անգլ.՝ International Children’s Day of Broadcasting), հատուկ պատանի հանդիսատեսի համար ստեղծվող հեռուստաշոուների և ռադիոհաղորդումների արտադրությամբ զբաղվող բոլոր աշխատակիցների մասնագիտական տոնն է։ Այն նշվում է ամբողջ աշխարհում՝ ամեն տարվա մարտ ամսվա առաջին կիրակի օրը։


== Պատմություն և տոն ==
«Մանկական հեռուստատեսության և ռադիոյի միջազգային օրը» ստեղծվել է 1994 թվականի ապրիլին Կանն քաղաքում Միավորված ազգերի կազմակերպության Մանկական հիմնադրամի (ՅՈՒՆԻՍԵՖ) նախաձեռնությամբ։
Աշխարհի ավելի քան հարյուր երկրներում հազարավոր կենտրոնական, տարածաշրջանային և քաղաքային հեռուստաալիքներ և ռադիոկայաններ իրենց եթերաժամերն են տրամադրում մանկական հեռուստահաղորդումների և ռադիոհաղորդումների ցուցադրմանը։ Դրա շնորհիվ «Մանկական հեռուստատեսության և ռադիոյի միջազգային օր» մասնագիտական տոնն ավտոմատ կերպով տոն է դարձել ամբողջ աշխարհում երեխաների համար, որը նրանց հանդիպում է խոստանում մանկական կինոյի և մուլտիպլիկացիոն ֆիլմերի սիրելի կերպարների, ինչպես նաև մանկական և պատանեկան հեռուստա-ռադիոհաղորդումների հերոսների հետ։
Բացի այդ, ՅՈՒՆԻՍԵՖ-ի (Երեխաների օգնության միջազգային արտակարգ հիմնադրամ) տոնի կազմակերպիչների մտահղացմամբ՝ այս միջազգային օրը պետք է հանրության ուշադրությունը հրավիրի երեխաների և երիտասարդների իրավունքների խախտումների հետ կապված խնդիրների վրա։ ՄԱԿ-ի մանկական հիմնադրամը խորհուրդ է տալիս բոլոր լրատվամիջոցներին, բացի մանկական ժամանցային ծրագրերից, եթեր հեռարձակել նաև կրթական ծրագրեր, որոնցից երեխաներն ու պատանիները ողջ աշխարհում կարող են մատչելի լեզվով և նրանց համար հասկանալի ձևով իմանալ իրենց իրավունքների մասին։


== Ծանոթագրություններ ==


== Տես նաև ==
Մանկական գրքի միջազգային օր
Երեխաների համաշխարհային օր


== Արտաքին հղումներ ==
Международный день детского телевидения и радиовещания.
International Children’s Day of Broadcasting (англ).
International Children’s Day of Broadcasting (англ.) Archived 2020-05-03 at the Wayback Machine.
Поздравления с Международным днем детского телевидения и радиовещания
Մաուրո Իկարդի

Մաուրո Իկարդի (իսպ.՝ Mauro Emanuel Icardi Rivero) (փետրվարի 19, 1993)։ Վեց տարեկանում ընտանիքի հետ տեղափոխվել է Իսպանիա։ 2001 թվականից սկսել է հանդես գալ Վեսինարիո ակումբում, որի կազմում անցկացրել է 7 տարի և խփել 500 գոլ։ Հանդես է գալիս միլանյան Ինտերում և Արգենտինայի ազգային հավաքականում։


== Կարիերա ==
Բարսելոնա
2008 թվականին Իկարդին պայմանագիր է կնքում կատալոնական Բարսելոնայի հետ։ 2008/2009 մրցաշրջանում նա տեղափոխվում է ակումբի մինչև 17 տարեկանների թիմ։ Հաջորդ մրցաշրջանում նա սկսում է հանդես գալ ակումբի մինչև 19 տարեկանների թիմ։ Կատալոնական ակումբում անցկացրած տարիներին նա դառնում է ակումբի լավագույն ռմբարկու և թիմի հետ նվաճում է Իսպանիայի չամպիոնի տիտղոսը, դառնում է երկրի գավաթակիր և 2010 թվականին հաղթում է երիտասարդական Չեմպիոնների լիգան։
Սամպդորիա
2011 թվականի հունվարի նա վարձակալական հիմունքներով տեղափոխվում է իտալական Սամպդորիա։ Նա այնտեղ անցկացնում է կես մրցաշրջան և դառնում է 19 գոլի հեղինակ հռչակվելով առաջնության լավագույն ռմբարկու։ 2012 թվականի ամռանը Սամպդորիան գնում է ֆուտբոլիստի ամբողջական տրանսֆերը։ 2012/2013 մրցաշրջանում հանդես գալով իտալական ակումբի կազմում 33 խաղում դառնում է 11 գոլի հեղինակ։
Ինտեր
2013 թվականի ամռանը Ինտերը հայտարարում է երիտասարդ հարձակվողի գնման մասին։ 2013 թվականի օգոստոսի 25-ին առաջին հանդիպումն է անցկացնում Ջենովայի դեմ։ Իսկ առաջին գոլը Ինտերի կազմում հեղինակել է 2013 թվականի սեպտեմբերի 14-ին Յուվենտուսի հետ խաղում։


== Ձեռքբերումներ ==
Բարսելոնա

Իսպանիայի չեմպիոն 2009/2010
Իսպանիայի գավաթակիր 2009/2010
Չեմպիոնների լիգայի գավաթակիր 2010


== Անձնական ձեռքբերումներ ==
Իսպանիայի առաջնության լավագույն ռմբարկու 2008/2009, 2009/2010
Իտալիայի առաջնության լավագույն ռմբարկու 2011/2012


== Արտաքին հղումներ ==
Իկարդիի պրոֆիլը Ինտերի պաշտոնական կայքում
Das weiße Licht

Das weiße Licht (հայերեն՝ «Սպիտակ լույս»), գերմանական Oomph! խմբի երգն է իրենց վեցերորդ Plastik ալբոմից։ Խմբի թվով իններորդ սինգլն է, թողարկվել 1999 թ. օգոստոսի 30-ին Virgin Schallplatten լեյբլի կողմից։


== Երգացանկ ==


=== Standard single ===
Das weiße Licht (Single Version)
Das weiße Licht (Fütter mich Remix by Schallbau)
Das weiße Licht (Cleener Remix by Daniel Myer)
Das weiße Licht (Camouflage Remix by Heiko Maile)
Das weiße Licht (Headcrashed Remix by Herwig Meyszner)


=== Limited edition ===
Das weiße Licht (Single Version)
Das weiße Licht (Fütter mich Remix by Schallbau)
Das weiße Licht (Cleener Remix by Daniel Myer)
Das weiße Licht (Camouflage Remix by Heiko Maile)
Das weiße Licht (Headcrashed Remix by Herwig Meyszner)
Das weiße Licht (Haujobb Remix by Daniel Myer)
Das weiße Licht (Submarine Remix by Econic)


== Ծանոթագրություններ ==
Բախտիգարեևո (գյուղ, Իշմուխամետովսկի գյուղխորհուրդ)

Անվան այլ կիրառումների համար տե՛ս՝ ԲախտիգարեևոԲախտիգարեևո (ռուս.՝ Бахтигареево, բաշկիրերեն՝ Бәхтегәрәй), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերուքիո

Վերուքիո (իտալերեն՝ Verucchio), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը՝ 9365 մարդ, բնակչության խտությունը՝ 318 մարդ/կմ²։ Զբաղեցնում է 27 կմ² տարածք։ Սահմանակից է Պոջո Բեռնի, Ռիմինի, Սան Լեո, Սանտարքանջելո դի Ռոմանիա, Սասոֆելտրիո , Տոռիանա համայնքներին։
Փոստային ինդեքս՝ 47826, հեռախոսային կոդ՝ 0541։ Տոնը նշվում է նոյեմբերի 11-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
http://www.comunediverucchio.it Archived 2006-06-16 at the Wayback Machine.
Լենա Բիթրիս Մորթոն

Լենա Բիթրիս Մորթոն (անգլ.՝ Lena Beatrice Morton, 1901, Բաթ շրջան, Կենտուկի, ԱՄՆ - հունվարի 10, 1981(1981-01-10)), ամերիկացի մանկավարժ և գրականագետ։


== Կենսագրություն ==
Լենա Բիթրիս Մորթոնը ծնվել է 1901 թվականին, ԱՄՆ-ի Կենտուկի նահանգի Բաթ շրջանում։ Սյուզի Մորթոնի և Վիլիամ Մորթոնի աղջիկն է։ Միջնակարգ դպրոց հաճախել կարողանալու համար նրա ընտանիքը տեղափոխվել է Օհայո։ Ընդունվել է Ցինցինատիի համալսարան, որտեղ եղել է առաջին սևամորթ կանանց ակումբի հիմնադիրը։ Համալսարանն ավարտել է 1922 թվականին։ 1947 թվականին ավարտել է Քեյզի արևմտյան ռեզերվային համալսարանի դոկտորանտը։


== Կարիերա ==
Լենա Բիթրիս Մորթոնը դասավանդել է ավագ դպրոցում և քոլեջում անգլերենի դասընթացներ է տվել։ Նա եղել է Տեխասի քոլեջի հումանիտար հոսքի ղեկավարը։ Նա Շվեյցարիայում եղել է միջազգային արվեստի ինստիտուտի և նամակների գիտաշխատող։ Նա նաև դասավանդել է Թենեսի նահանգի Լեյնի քոլեջում, և Օկլահոմայի Լենգստոնի համալսարանում։
Լենա Բիթրիս Մորթոնի կողմից ստեղծված գրքերն են. Ամերիկայի սևամորթ բանաստեղծը (անգլ.՝ Negro Poetry in America) (1925), Հրաժեշտ հանրակրթական դպրոցներին, ես ուրախ եմ, որ մենք հանդիպեցինք։ Ձեռնարկ ուսուցիչների համար (անգլ.՝ Farewell to the Public Schools, I'm Glad We Met: A Handbook for Teachers) (1952), Man Under Stress (1960) Patterns of Language Usage, My First Sixty Years: Passion for Wisdom (1965), և The Influence of the Sea Upon English Poetry from the Anglo-Saxon to the Victorian Period (1976):


== Անձնական տվյալներ ==
Լենա Բիթրիս Մորթոնը մահացել է 1981 թվականին՝ 79 տարեկան հասակում։ Չի ամուսնացել։


== Ծանոթագրություններ ==
Խրոմովո

Խրոմովո (ուկրաիներեն՝ Хромове), ավան Ուկրաինայի Դոնեցկի մարզի Արտյոմովսկիում։
2001 թվականի տվյալներով Խրոմովո ավանում բնակվում էր 1 054 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լունդ

Լունդ (շվեդերեն՝ Lund , [lɵnd]), քաղաք Շվեդիայի հարավում, համանուն կոմունայի վաչական կենտրոն։ Քաղաքի անվանումը թարգմանաբար նշանակում է «պուրակ»։
Համարվում է, որ Լունդը հիմնադրվել է 990 թվականին, երբ այդ տարածքը պատկանել է Դանիային։ Ավելի ուշ այդ տարածքը դարձել է Հյուսիսային Եվրոպայի քրիստոնեական կենտրոն։ 1103 թվականին կառուցվել է Լունդի մայր տաճարը։
1666 թվականին հիմնադրվել է Լունդի համալսարանը, որը Սկանդինավիայում ամենախոշորներից մեկն է։
2005 թվականին քաղաքում բնակվել է 76 188 մարդ, որոնց մեջ չեն ներառվել ժամանակավոր բնակություն հաստատած ուսանողները։ 2007 թվականի դեկտեմբեր ամսին Լունդի կոմունայում բնակվել է 105 286 մարդ։


== Պատմություն ==

Լունդի հիմնադրման ճշգրիտ տարեթիվը մնում է անհայտ։ Որոշ ժամանակ առաջ  համարվում էր, որ քաղաքը հիմնվել է մոտ 1020 թվականին՝ Կնուդ Մեծի կողմից։ Սակայն վերջին պեղումները առիթ են տվել մտածելու, թե այս տարածքում դեռևս 990 թվականին բնակավայր է եղել։ Հետո, Ուպոկրայի (շվեդերեն՝ Uppåkra) բնակիչները Կանութ Դանիացու կամքով տեղաշարժվել են այն տարածք, որտեղ գտնվում է ներկայիս Լունդ քաղաքը։


== Աշխարհագրություն ==
Լունդը գտնվում է Շվեդիայի ամենախոշոր գյուղատնտեսական շրջանում։


== Գիտություն ==
Լունդում է գտնվում Շվեդիայի MAX-lab ազգային լաբորատորիան։
2014 թվականին Լունդի մոտակայքում սկսվել են European Spallation Source մատերիալագիտական կենտրոնի կառուցողական աշխատանքները։
Լունդի և Լունդի աստղադիտարանի պատվին անվանվել է (809) Լունդիա աստերոիդը։


== Քաղաքի տեսարանները ==

		
		
		
		


== Քույր քաղաքներ ==
 Վիբորգ (Դանիա)
 Համար (Նորվեգիա)
 Պորվոո (Ֆինլանդիա)
 Դալվիկ (Իսլանդիա)
 Նեվեր (Ֆրանսիա)
 Լեոն (Նիկարագուա)
 Գրեյֆսվալտ (Գերմանիա)
 Զաբժե (Լեհաստան)


== Ծանոթագրություններ ==


== Արտաքին հղումներ ==
Կոմունայի պաշտոնական կայքը(շվեդ.)(անգլ.)
Տուրիստական կայք(շվեդ.)(անգլ.)(գերմ.)
Քաղաքի բնութագրություն(ռուս.)
Լունդ քաղաքի համալսարանի բուսաբանական այգի(ռուս.)
Հայկ Երզնկացյան

Հայկ Երզնկացյան (1908, Հարար, Եթովպիա), հայ գեղանկարիչ։


== Կենսագրություն ==
1918 թվականին հաստատվել է Ադիս-Աբեբայում, որտեղ 1924 թվականին ավարտել է Առաջին ազգային վարժարանը, իսկ Փարիզում ստացել ինժեների որակավորում։ Հեղինակ է 200 նկարների։


== Ստեղծագործություններ ==
«Ուորգ Մարոպ» կոթող
«Հովվի սրինգը»


== Ծանոթագրություններ ==
Ռիո Պիլկոմայո ազգային պարկ

Ռիո Պիլկոմայո ազգային պարկ (իսպ.՝ Parque Nacional Río Pilcomayo), ազգային պարկ, որը տեղակայված է Արգենտինայի հյուսիսարևելյան հատվածում, Ֆորմոսա պրովինցիայում։  Սահմանակից է Պարագվային։ Հիմնադրվել է 1951 թվականի սեպտեմբերի 29-ին՝ բնական տարածքները պահպանելու համար (խոտհարքներ, ճահիճներ, ծովածոցեր, լճեր և անտառներ), Գրան Չակո էկոշրջանում։ Ազգային պարկն ընդգրկված է Ռամսարի համաժողովի միջազգային նշանակություն ունեցող խոնավ տարածքների ցանկում։


== Տեղագրություն ==
Պարկը զբաղեցնում է մեծ հարթավայր, որը ձևավորվել է այն ժամանակ, երբ պալեոզոյան դարաշրջանում բյուրեղային ժայռերը լցված են եղել օրգանական և անօրգանական ողողատներով։ Այդպիսով ստեղծվել է նստվածքային ավազանը։ Պարկի արևելյան մասում գերակշռում են տիղմն ու կավը, իսկ արևմտյան մասերում պարունակվող հողերը ավելի կոշտ են և ավելի ծակոտկեն։
Կան բազմաթիվ խզումային խախտումներ Պարագվայ գետին զուգահեռ, որոնք առաջացել են Անդերի ձևավորման ժամանակ։ Հորդառատ անձրևների և հեղեղների ժամանակ տարածքը լցվում է ջրային ավազաններով։ Դրանք կապված են ջրանցքներով, որոնք ձևավորում են ամենացածրադիր վայրերը։


== Ջրագրություն ==
Պիլկոմայո գետը, որի անունով կոչվում է ազգային պարկը, տարածքի հիմնական ջրատարն է։ Խոնավ եղանակների ժամանակ գետը և նրա վտակները հոսում են դեպի մոտակա տարածքները՝ ստեղծելով լճեր և ճահճուտներ, որոնց մեծ մասը ժամանակավոր են։ Պարկի հարավային հատվածում տեղակայված է Լագունա Բլանկա լիճը, որը բազմաթիվ ջրային թռչունների ապաստարանն է և ժամանակավոր բնակավայր չվող թռչունների համար։ Վերջիներս այստեղ են գալիս հյուսիսային կիսագնդից։


== Կլիմա ==
Ազգային պարկը գտնվում է մերձարևադարձային գոտում։ Տարեկան միջին ջերմաստիճանը 23 °C է, իսկ տեղումների քանակը՝ միջինը 1200 մմ։ Ամռանը ջերմաստիճանը կարող է գերազանցել 40 °C, իսկ ձմռան ամիսներին հազվադեպ է սառնամանիք լինում։ Ձմեռները չոր են, տեղումների քանակը բարձրանում է մարտ և նոյեմբեր ամիսներին։ Տարածքը երբեմն գտնվում է տորնադոների ազդեցության տակ։


== Բուսական աշխարհ ==
Բույսերի տեսակները դասակարգելու նպատակով տարածքը կարելի է բաժանել 4 հստակ գոտիների։ Առաջինը սավաննաների գոտին է, որտեղ գերակշռում է Copernicia alba արմավենին՝ տարածքի ոչ պաշտոնական խորհրդանիշը։ Այստեղ աճում են նաև խոտաբույսեր (հատկապես՝ շամբի)։ Ծառերից այստեղ աճում են Vachellia caven ու Prosopis nigra տեսակները։
Խոնավ վայրերն աչքի են ընկնում ջրային բուսականությամբ։ Ջրային բույսերից են գիացինտը, Limnocharitaceae, ջրաշուշանը և լյուդվիգիան։
Պիլկոմայո գետի ու նրա ջրանցքների հարակից գոտին հաճախակի է վարարում։ Այն ունի խոտածածկ բուսականություն։ Այստեղ կարելի է գտնել թզենիներ և sweetwood ծառատեսակներ` ծածկված բազմաթիվ լիաններով, մագլցող բույսերով և մակաբույսերով։
Չորրորդ գոտին ներկայացնում է բարձրադիր հողերի խայտաբղետ բուսականություն, որոնք կազմում են տարբեր «լեռնային կղզիներ»։ Այստեղ հաճախակի է հանդիպում կվեբրախո ծառատեսակը։


== Կենդանական աշխարհ ==
Ավելի բարձր շրջանները բնակեցված են կաթնասուններով, դրանք են մոխրագույն մազաման, ջրախոզուկը, պեկարին, մագլցող կապիկը և պուման, իսկ թռչուններից՝ կաչաղակները և ջրահովվիկները։ Բաշավոր գայլ կարելի է գտնել ցածրադիր վայրերում։
Ջրային միջավայրում բնակվում են արագիլներ, հերոն, տարգալակտուց ու բադեր։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Sistema Federal de Áreas Protegidas
Սոկոլովո (գյուղ, Զոնալնոեի շրջան)

Անվան այլ կիրառումների համար տե՛ս՝ ՍոկոլովոՍոկոլովո (ռուս.՝ Соколово), գյուղ Ռուսաստանի Ալթայի երկրամասի Զոնալնոեի շրջանի կազմում։
Բնակչությունը վերջին գրանցված տվյալներով կազմում էր 3300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սկրունդա

Սկրունդա (լատիշ․՝ Skrunda, գերմ.՝ Schrunden), փոքր քաղաք Կրուզեմեյում,  Լատվիայի արևմուտքում, վարչական կենտրոնը գտնվում է  Սկրունդսկիի շրջանում։


== Պատմություն ==
Առաջին անգամ հիշատակում է 1253 թվականին, սակայն քաղաքի կարգավիճակ ստացել է  1996 թվականից։ Քաղաքը գտնվում է Սալդուս և Լիեպայա  ճանապարհի միջև, Կուլդիգա քաղաքից 35 կմ դեպի հարավ։ 1368 թվականին  կառուցվել է Սկրունդե ամրոցը, որը պահպանվել է մինչև օրս։


== Բնակելի զանգված Սկրունդա - 1 ==

Մոտ չորս կիլոմետր հեռավորության վրա Սառը պատերազմի ժամանակ՝ Մերձբալթիկայում եղել է վերջին խորհրդային ռադարը և մի շարք ռադիոլոկացիոն  համալիրներ՝ «Դնեստրի - Մ» և «Դարյալ»։ Սկրունդա - 1 մոտակայքում գտնվող ռազմական քաղաքում է ապրում ողջ աշխատաազումը ։  Ռադարը դադարել է գործել 1998 թվականի օգոստոսի 31-ից ։ Ապամոնտաժումից հետո ռադարային արտադրանքի և վերջին ռուսական զորքերի տարածաշրջանից դուրս բերումը կատարվել է հոկտեմբերին 1999 թվականին և  «Սկրունդա-1» քաղաքը դարձել է ուրվական ։ 2010 թվականի հունիսին, այն վաճառվել է 170 հազար լատվիական ընկերություն «Iniciative Europa», գրանցվել է Լատվիայում, բայց պատկանում է Ռուսաստանում մասնավոր անձի ։


== Տրանսպորտ ==


=== Ավտոճանապարհներ ===
Սկրունդայի միջով անցնում է Ռիգա - Լիեապայա ավտոմայրուղին։ 
Սկրունդայի միջով անցնում է տարածաշրջանային դժվարանցանելի Կուլդիգա - Սկրունդա - Էմբուտե։ 
Սկրունդայի միջով անցնում է պիտանի տարածաշրջանային Սկրունդա - Էզերե և Սկրունդա - Այզպուտե ավտոճանապարհը։


== Հայտնի մարդիկ ==
1819- 1821 թվականներին Էդուարդ Էյխվալդը  աշխատել է Սկրունդայում, որպես բժիշկ։
Դերասան Գինտս Ֆրավելիս ։


== Քույր-քաղաքներ ==
 Պիլտսամաա (Էստոնիա) 2005 թվականից։
 Սաինտ - Բռիցե - են - Քոգլիս (Ֆրանսիա) 2006 թվականից։
 Դինգցու (Չինաստան) 2007 թվականից։
 Մցխետա (Վրաստան) 2007 թվականից։


== Ծանոթագրություններ ==


== Արտաքին հղումներ ==
Официальный сайт Скрундского края(լատիշերեն)Фотографии города 2007 года Archived 2012-02-11 at the Wayback Machine.
Фотографии  бывшего военного комплекса в 2007 году
Сайт военного городка Скрунда-1 Archived 2016-12-02 at the Wayback Machine.
Скрунда-1 в октябре 1999 года(չաշխատող հղում)
Информация о Скрунде на туристическом портале mesta.lv(ռուս.)
Информация о Скрунде в топонимической базе данных(լատիշերեն)
Աստերոիդների ցանկ (277201-277300)

Աստերոիդների ցանկ (277101-277200)  • Աստերոիդների ցանկ  • Աստերոիդների ցանկ (277301-277400)
 Աստերոիդների ցանկ (277101-277200)  • Աստերոիդների ցանկ  • Աստերոիդների ցանկ (277301-277400)
Խոտակայք

Խոտակայք, բուսական ծածկոց, բաղկացած վայրի կամ ցանովի կերախոտերից (բազմամյա, միամյա կամ խառը)։ Վայրի խոտակայքերը տարբերակվում են ըստ տեղի (մարգագետնային, տափաստանային), բուսաբանական կազմի (հացագգիներ, բոշխազգիներ) կամ գերակշռող բույսի տեսակի (դեշանախոտեր, օշինդրներ)։ Ցանովի խոտակայքերը լինում են մաքուր (մեկ տեսակ) և խառը (երկու և ավելի տեսակ), կոչվում են հիմնական տեսակի անունով (սկզբում տրվում է գերակշռող տեսակի անունը)՝ երեքնուկա-սիզախոտային, վիկ-վարսակային։ Խոտակայքի կարևորագույն տնտեսական ցուցանիշներն են բարձրությունը և խտությունը։ խտությունը խոտադաշտի 1 մ² տարածությունում գտնվող բույսերի կամ ցողունների թիվն է։
NMKV Co., Ltd (Nissan Mitsubishi Kei Vehicle)

NMKV Co., Ltd (Nissan Mitsubishi Kei Vehicle), Ճապոնիայի երկու ավտոարտադրողների՝ Nissan-ի և Միցուբիշիի համատեղ ձեռնարկությունը, որը ստեղծվել է քեյ-քարեր արտադրելու համար։ Այս պահին արտադրվում են Mitsubishi eK և Nissan Dayz մոդելները, ինչպես նաև ավելի բարձր Mitsubishi eK Space և Nissan Roox մոդելները։


== Պատմություն ==

Nissan-ը և Միցուբիշին պայմանավորվել են ընդլայնել իրենց համագործակցությունը քեյ-քարերի մշակման գործում սովորական ռեբրենդինգից մինչև 2010 թվականի դեկտեմբերին համատեղ ձեռնարկության ստեղծումը։ Համաձայնագիրը ստորագրվել է 2011 թվականի մայիսի 20-ին, իսկ արդեն հունիսի 1-ին ստեղծվել է NMKV-ն։
Ընկերությունները նաև կիսել են պարտականությունները՝ Nissan-ը պատասխանատու է բաղադրիչների գնման և ավտոմեքենաների դիզայնի համար, իսկ Միցուբիշին՝ ավտոմեքենաների մշակման և հավաքման համար։ Համատեղ ձեռնարկության նպատակն է բարձրացնել քեյ-քարերի հատվածում Nissan-ի և Միցուբիշիի բաժինը 2010 թվականին գրանցված 15 տոկոսից մինչև 20 տոկոս։
2013 թվականի մարտին երկու ընկերությունների ջանքերով հայտնվում է առաջին մոդելը՝ երրորդ սերնդի Mitsubishi eK-ն (նույն Nissan Dayz-ը՝ առաջին սերնդի), իսկ վաճառքը սկսվել է նույն տարվա հունիսին։ Ամիսներ անց հայտնվեց ավելի մեծ ծավալով տարբերակ, որը կոչվում է՝ Mitsubishi eK Space (նույն Nissan Dayz Roox)։ 2013 թվականին նրանք մտել են Ճապոնիայի ամենավաճառվող քեյ-կարերի թոփ տասնյակի մեջ։Մոդելների արժեքը նվազեցվել է 30 տոկոսով, քանի որ բաղադրամասերն արտադրվում էին Ճապոնիայից դուրս։ Նաև Nissan-ը մեծ ներդրում է ունեցել ավտոմեքենաների շարժիչների բարելավման գործում, Օրինակ սեղմման աստիճանը դարձել է 12։ 1։
2016 թվականի ապրիլին Միցուբիշին խոստովանել է, որ պակասեցնում է NMKV գործարանում արտադրվող քեյ-քարրերի բոլոր մոդելների վառելիքի սպառման ցուցանիշները։ Խոստովանության պատճառով հաջորդ ամիս Nissan-ը գնում է Միցուբիշին։
2019 թվականի մարտին ներկայացվել են չորրորդ սերնդի eK և երկրորդ սերնդի Dayz մոդելները, իսկ 2020 թվականի հունվարին ներկայացվել են երկրորդ սերնդի eK Space և Roox մոդելները։


== Արտադրված մեքենաների մոդելներ ==


== Ծանոթագրություններ ==
Խնամակալը (ֆիլմ, 2001)

Խնամակալը կամ Երբ մնում ես մենակ (հինդի՝ वन टू का फ़ोर, ուրդու՝ ون ٹو کا فور‎, One 2 Ka 4), հնդկական քրեական դրամա, որի ռեժիսորը Շաշիլալ Կ․ Նաիրն է։ Վարձույթով է տրվել 2011 թվականի մարտի 30-ին։ Գլխավոր դերերում հանդես են եկել Շահրուխ Խանը, Ջուհի Չավլան և Ջեքի Շրոֆը։ Ֆիլմը նկարահանվել է «Լավ ոստիկանը» (1991) ամերիկյան ժապավենի վերամշակմամբ։ Վարձույթում ձախողվել է։


== Սյուժե ==
Ոստիկանական հատուկ ստորաբաժանումում են աշխատում երկու գործընկերներ՝ Ջավեդը և Արունը։ Ջավեդը ամուրի է, որը դաստիարակում է չորս երեխաների։ Արունը, ընդհակառակը, անուղղելի ամուրի է։
Նրանք միասին ձեռբակալում են ԿԿՎ-ի նարկոբարոնին, որին հաջողվում է իր կապերի օգնությամբ ազատվել։ Որոշ ժամանակ անց Ջավեդը սպանվում է հերթական օպրերացիայի ընթացքում։ Նրա կտակի համաձայն՝ երեխաների խնամակալությունը հանձնվում է Արունին։ Բայց նա չի կարողանում տանել երեխաներին, երեխաներն էլ չեն սիրում նրան։ Տնային տնտեսուհի Գիտան, որը հարազատի պես սիրում է երեխաներին, օգնում է հարթել սուր անկյունները։ Այդուհանդերձ Արունը Ջավեդի մարդասպանին գտնելու հույսը չի կորցնում։


== Դերերում ==


== Երգեր ==


== Ծանոթագրություններ ==
Վուլիագմենի

Վուլիագմենի (հուն․՝ λίμνη Βουλιαγμένης), աղի լիճ է Հունաստանում, տեղակայված համանուն փոքր քաղաքի մոտ, գտնվում է  Արևելյան Ատտիկե նոմոսի Ատտիկա վարչատարածքային բաժանման տարածքում։ Հանքային ջրերը լիճն են բարձրանում 50-ից 100 մ խորությունից և ունեն 22 մինչև 29 °C տաքություն։ Լիճ է նաև լցվում  քաղցրահամ ջուր, 17 մետր խորությամբ աղբյուներից։  Լիճը ստորգետնյա քարանձավով կապվում է ծովի հետ։ Լիճը գտնվում է Իմիտոս լեռան հարավային մասում, ծովից ոչ հեռու։ Այն ունի ձվաձև տեսք, երկարությունը 260 մ է, լայնությունը 145 մ, տարածքը 1,59 հեկտար։ Ջրային մակերևույթը գտնվում է ծովի մակարդակից կես մետր բարձրության վրա։ Նատուրա 2000 պահպանվող տարածքների մեջ է ներառված։
Լիճը ձևավորվել է ստորգետնյա մեծ քարանձավի  առաստաղի փլուզումից հետո, որը մոտավորապես 2000 տարի առաջ է տեղի ունեցել էրոզիայի և տեկտոնական ակտիվության հետևանքով։ Լճի մասին առաջինը հիշատակել է հին հույն աշխարհագիր Պավսանիասը։ Քարանձավը առաջացել է կրաքարային ժայռերում, որոնք բնորոշ են տվյալ շրջանի համար։ Լճի հետ կապ ունեցող քարանձավային համակարգը ուսումնասիրվել է 3123 մ երկարությամբ։ Քարանձավում կա 14 թունելներ որոնցում հայտնաբերվել են ստորջրյա ստալագմիտներ։ Լճի հատակը կազմված է տիղմային սուբստրատներից, որոնք հարուստ են ծծմբային միացություններով։ Լճի ջուրը ունի հանքանյութերի և միկրոէլեմենտների բարձր կենտրոնացում։ Դրանցից են՝  կալիումը, նատրիումը, ամոնիումը, լիթիումը, կալցիումը, երկաթը, քլորը և յոդը։ Լճի ջուրը օգտակար է՝  ռևմատիկ հիվանդությունների, սպորտային վնասվածքների, նյարդային համակարգի հիվանդությունների, մաշկային հիվանդությունների և գինեկոլոգիական հիվանդությունների դեպքում։ Լճում լողանալը վճարովի է։
1980-ական թվականներին լճում հայտնաբերվել է  ակտինիաների նոր տեսակ Paranemonia vouliagmeniensis, որը էնդեմիկ է ճանաչվել։  Նաև հայտնաբերվել են անողնաշարավորների երկու այլ տեսակ՝ Abra segmentum և Cerastoderma glaucum։ Վերջին տեսակը նպաստում է միկրոբներից ջրի մաքրմանը։ Լճում նաև Garra rufa ձկան տեսակն է ապրում։


== Ծանոթագրություններ ==


== Արտաքին հղումներ ==
«Limni Vouliagmenis»։ TripAdvisor։ Վերցված է 2018-01-23
Ռուհվե

Ռուհվե (էստ․՝ Ruhve), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կալդևո

Կալդևո (ռուս.՝ Калдево), գյուղ Ռուսաստանի, Ռյազանի մարզի Կլեպիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անվախ բորենի

«Անվախ բորենի» (չինարեն՝ 笑拳怪招 (Xiao quan guai zhao)), ռեժիսորներ Ջեքի Չանի և Քենետ Ցանի համատեղ ֆիլմը, որի գլխավոր դերերը մարմնավորում են Ջեքի Չանը, Ջեյմս Տենը, Դին Շեկը, Հուի Լու Չենը, Շի-Կվան Յենը, Կուին Լին, Տին-չի Չենգը, Չի-պինգ Չանգը, Չու Սիու Վան, Իգլ Հան Յինգը։


== Սյուժե ==
Երիտասարդ Լանգի աչքերի առաջ դաժան կերպով հաշվեհարդար են լինում նրա սիրելի պապի հետ, որն անցյալում ուժեղ մարտիկ է եղել։ Ծեր ուսուցչի մոտ Լանգը մարտարվեստ է սովորում, որպեսզի վրեժխնդիր լինի ավազակներից։


== Դերերում ==


== Ծանոթագրություններ ==


== Արտաքին հղումներ ==
Անվախ բորենի(անգլ.) ֆիլմը Internet Movie Database կայքում
«Անվախ բորենի»(ռուս.) ֆիլմը ԿինոՊոիսկ կայքում։
Զեմլյանիչնոե (գյուղ, Վիբորգսկի շրջան)

Անվան այլ կիրառումների համար տե՛ս՝ Զեմլյանիչնոե (այլ կիրառումներ)Զեմլյանիչնոե (ռուս.՝ Земляничное), գյուղ Ռուսաստանի, Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
420

Անվան այլ կիրառումների համար տե՛ս՝ 420 (այլ կիրառումներ)420 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 420 թվականն է, 
V դարի 20-րդ տարին։


== Դեպքեր ==


== Ծնունդներ ==


== Մահեր ==
Լյուբուշկի (այլ կիրառումներ)

Լյուբուշկի կարող է վերաբերվել.

Լյուբուշկի, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Լյուբուշկի, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Ցուցակներում նշված չէ

«Ցուցակներում նշված չէ» (ռուս.՝ «В списках не значился»), Բորիս Վասիլևի վեպը, որը հրատարակվել է 1974 թվականին «Յունոստ» ամսագրում։ Նույն թվականին լույս է տեսել ողբերգություն երկու գործողությամբ։


== Սյուժե ==
Վեպի գործողությունները ծավալվում են Հայրենական մեծ պատերազմի հենց սկզբում՝ գերմանական զավթիչների կողմից պաշարված Բրեստի ամրոցում։ Գլխավոր հերոսը՝ լեյտենանտ Նիկոլայ Պլուժնիկովը, հայտնվում է ամրոցում մինչև պատերազմի սկիզբը, որտեղ նա ծանոթանում է մի աղջկա՝ Միրայի հետ։ Հետո սկսվում է նրանց դիմակայությունը գերմանացիներին, որը տևել է 9 ամիս, որի ընթացքում երիտասարդ լեյտենանտը ձեռք է բերում ռազմական փորձ, արտագրոհներ կատարելով իր ընկերների՝ Դենիշչիկի և Սալնիկովի հետ, որոնց հետ ծանոթացել է մարտերում։ Անհաջող արտագրոհից հետո հերոսը թաքնվում է կազեմատներում, որտեղ նա նախկինում եղել է մինչև պատերազմի սկիզբը։ Այնտեղ նա շարունակում է միայնակ արտագրոհներ գործել, մինչև մենակ է մնում Միրայի հետ, որի հետ նա սիրային հարաբերություններ ունի։ Ավելի ուշ Պլուզնիկովը նրանից իմանում է, որ նա հղի է, և պնդում է, որ նա հեռանա, որպեսզի «փոքրիկը» կարողանա ծնվել։ Նա փորձում է միանալ գերեվարված կանանց ջոկատին, բայց դա նրան չի հաջողվում. նրան սպանում են ու թաղում տեղում։ Պլուժնիկովը, հիվանդությունից հետո, գտնում է ավագին, որը մահվանից առաջ լեյտենանտին է  տալիս գնդի դրոշը պահպանության համար։ Որոշ ժամանակ անց, մահվան սպառնալիքով, գերմանացիները ջութակահար Ռուվիմ Սվիցկիին ուղարկում են Պլուժնիկովի մոտ, որպեսզի ստիպեն վայր դնել զենքը։ Նիկոլայը Սվիցկուն խնդրում է փոխանցել յուրայիններին, որ ինքը թաքցրել է դրոշը։

Դուրս գալով՝ Պլուժնիկովը ներկայացնում է գերմանացի գեներալին․ «Ես ռուս զինվոր եմ»։ Գեներալը, մի փոքր հապաղելով, Պլուժնիկովին զինվորական ողջույն է տալիս։ Նիկոլայը, չհասնելով սանիտարական մեքենային, մահանում է։


== Բեմադրություններ ==
Մեծ ժողովրդականություն է վայելել «Լենկոմի» թատրոնի «Ցուցակներում նշված չէ» ներկայացումը, որը բեմադրել է Մարկ Զախարովը 1975 թվականին Յուրի Վիզբորի և Մարկ Զախարովի բեմարկության հիման վրա, իսկ գլխավոր դերերը կատարել են Ալեքսանդր Աբդուլովը (Պլուժնիկով), Ելենա Շանինան (Միրրա), Օլեգ Յանկովսկու (Սվիցկի) և Վիկտոր Պրոսկուրինը (Սալնիկով)։


== Էկրանավորում ==
Ստեղծագործության հիման վրա նկարահանվել է «Ես ռուս զինվոր եմ» ֆիլմը։


== Ծանոթագրություններ ==
Հոռոմայր

Հոռոմայրի վանք, միջնադարյան ճարտարապետական համալիր է Լոռու մարզի Օձուն գյուղից 1.5 կմ հարավ-արևելյան ուղղությամբ։ Օձուն - Այգեհատ ճանապարհից ձախ։


== Անվան ծագում ==
Հոռոմայրի վանք է կոչվում հույն իշխանի անունով, որը ճգնել է այդտեղի քարանձավներից մեկում (քաղկեդոնական դավանանքի հետևորդ)։


== Պատմություն ==
Վիմական արձանագրությունների համաձայն վերին և ստորին շինությունները կառուցվել են 12-րդ և 13-րդ դարերում։ Հոռոմայրի առաջին անգամ հիշատակվել է 7-րդ դարում։ Առաջին խմբի զլխավոր Սբ. Նշան միանավ թաղածածկ եկեղեցին կառուցել են Զաքարե և Իվանե սպասալարները, 1187 թ-ին, բազալտե սրբատաշ քարից։ Միակ՝ հյուսիսային մուտքի ճակատակալ քարին Աստվածածնի և մանուկ Հիսուսի բարձրաքանդակն է։ Տանիքի զանգակատունը կառուցվել է 1290 թ-ին։ Սբ. Նշան եկեղեցուն կից է վանքի երկրորդ՝ նույնպես միանավ եկեղեցին, որի կողքին 1201 թ-ին կառուցվել է փոքրիկ մատուռ։ Համալիրի հյուսիսում, քառակուսի հատակագծով, ոչ մեծ աբսիդով ժամատունն է (1301 թ), որից քիչ հեռու, պահպանվել են Սբ. Առաքյալ մատուռի (1216 թ) ավերակները։ Համալիրի շուրջը վանքի գերեզմանատունն է՝ 13-րդ դարի խաչքարերով ու տապանաքարերով։ Սարահարթի կառույցների խմբում են՝ երկու միանավ թաղածածկ եկեղեցիներ (1206 թ) և նրանց միջև ու կից տեղադրված գավիթը։


== Ճարտարապետություն ==
 Բաղկացած է հուշարձանների երկու խմբից, որոնցից մեկը տեղակայված է Դեբեդ գետի ձախափնյա ձորալանջին՝ ուղղաձիգ կախված քարափի տակ (ստորին հուշարձանախումբ), իսկ մյուսը՝ ավելի բարձր, ձորաեզրի հարթության վրա (վերին հուշարձանախումբ)։
Վերին հուշարձանախումբը հայտնի է եղել նաև Ձորաեզրի վանք անվամբ, իսկ ստորին հուշարձանախումբը՝ Սուրբ Նշան կամ Ձորամիջի վանք անվամբՁորամիջի վանքը բաղկացած է իրար կից մի շարքում տեղակայված ոչ մեծ եկեղեցի-զանգակատնից, առանձին գտնվող ժամատնից, մատուռներից, խաչքարերից, ժայռափոր անձավներից։
Ձորաեզրի վանքը կազմված է երկու եկեղեցիներից, գավթից և արևմտյան կողմում գտնվող միջնադարյան գերեզմանոցից։


== Վերին հուշարձանախումբ ==


== Ստորին հուշարձանախումբ ==


== Պատկերասրահ ==

		
		
		


== Արտաքին հղումներ ==
Հոռոմայր վանք


== Ծանոթագրություններ ==
Escape Plan

«Escape Plan», ամերիկացի ռեփեր Թրևիս Սքոթի երգը։Թողարկվել է 2021 թվականի նոյեմբերի 5-ին «Mafia» սինգլի հետ միասին։ Երգի պրոդյուսերը եղել են Oz-ը և Nik D-ն։
«Escape Plan» սեմփլ ունի ամերիկացի ռեփեր King Von-ի  «Broke Opps» երգից (Levon James միքսթեյփից)։


== Պատմություն ==
2021 թվականի հունիսի 24-ին Spotify-ը ցուցադրել է մի հատված «Escape Plan»-ից իր ընկերության գովազդում։ Ուղիղ մեկ ամիս անց՝ 2021 թվականի հուլիսի 24-ին Սքոթը ներկայացրել է երգի և տեսահոլովակի մի կտոր և նույն գիշերն այն կատարել Rolling Loud-ում (Մայամի, Ֆլորիդա)։ 2021 թվականի հոկտեմբերի 30-ին ռեփերը կրկին կատարել է երգը Rolling Loud-ում, այս անգամ Բրուքլինում (Նյու Յորք)։ Սքոթը հայտարարել է նոր երաժշտության թողարկման մասին 2021 թվականի նոյեմբերի 4-ին՝ «Escape Plan» և «Mafia» սինգլների թողարկումներից մեկ օր առաջ։


== Երաժշտական տեսահոլովակ ==
«Escape Plan» տեսահոլովակի պրեմիերան կայացել է 2021 թվականի նոյեմբերի 5-ին՝ Երգի թողարկումից 12 ժամ անց։Ռեժիսորները եղել են Սքոթը, Թայլեր Ռոսսը և Էլիել Ֆորդը։ Տեսահոլովակը սկսվում է նրանից, որ Թրեվիսը երգը լսում է իր մեքենայում։ Այնուհետև նա երգում է բլրի գագաթին՝ շրջապատված պահակներով և պահակախմբի շներով։ Հաջորդ տեսարանում ռեփերը վերցնում է Louis Vuitton-ի պորտֆելը և նստում է ռեակտիվ ինքնաթիռ, իսկ հետո գնում է կվադրոցիկլով և մոտորանավակով։ Վերջապես, նա իր ընկերների հետ գնում է երեկույթի։


== Հիթ-շքերթներ ==
Illegal chart entered Billboardglobal200|10

Illegal chart entered Ireland4|24


== Ծանոթագրություններ ==
Ալեքպեր Թաղիև

Ալեքպեր Թաղիև (ադրբ.՝ Ələkbər Tağıyev, ապրիլի 28, 1924(1924-04-28), Գանձակ, Ադրբեջանական ԽՍՀ, ԱԽՖՍՀ, ԽՍՀՄ - ապրիլի 16, 1981(1981-04-16), Բաքու, Ադրբեջանական ԽՍՀ, ԽՍՀՄ), ադրբեջանցի կոմպոզիտոր։


== Կենսագրություն ==
Ալեքպեր Թաղիև ը ծնվել է 1924 թվականի ապրիլի 28-ին Գանձակում։ Նա իր առաջին կրթությունը ստացել է Գանձակում։ Ալեքպեր Թաղիևը բարձրագույն իրավաբանական կրթություն է ստացել։ 1938 թվականից սկսեց աշխատել քաղաքային ժողովրդի դատարանում։ Նա աշխատել է դատախազական մարմիններում մինչև 1974 թ.: Ալեքպեր Թաղիևը մասնագիտական երաժշտական կրթություն է ստացել Ասեֆ Զեյնալլու անվան երաժշտական Դպրոցում։ Նա ընդունվել է երաժշտական դպրոց 1962 թվականին։ Նա դպրոց է ավարտել 1964 թվականին։ Այնուհետև ընտրվել է ԽՍՀՄ երաժշտական հիմնադրամի անդամ։ Ամուսնացած է, 1950 թ .: Ալեքպեր Թաղիևը սկսեց իր կոմպոզիտորական գործունեությունը 1958 թվականին։ Նրա երգերից շատերի կատարողն էր Զեյնաբ Խանլարովան։


== Երգեր ==
Azərbaycan (Ադրբեջան)
Azərbaycanım mənim (Իմ Ադրբեջանը)
Ananın səsi (Մոր ձայնը)
Arzular (Երազներ)
Bakı gecələri (Բաքվի գիշերները)
Kəndimizin gözəlləri (Մեր գյուղի գեղեցկուհիները)
Külək (քամին)
Gözləyəcəyəm (Ես ձեզ սպասում եմ)
Mənim dünyam (Իմ աշխարհը)
Səbinə (Սաբինա)
Sən sən sən (Դու, դու, դու)
Səni gördüm (Ես տեսա քեզ)
Sənsən həyatım (Դու իմ կյանքն ես)


== Արտաքին հղումներ ==


=== Վիդեո ===
Ադրբեջանական ռետրո երգեր
Ալեքպեր Թաղիևի երգերը
Песни Алекпера Тагиева


== Տես նաև ==
Ադրբեջանի երաժշտություն
Ադրբեջանական դասական երաժշտություն
Զեյնաբ Խանլարովա


== Ծանոթագրություններ ==
Հյուսիսային խորխորատ (Մարս)

Հյուսիսային խորխորատ (լատ.՝ Chasma Boreale), երկար և լայն կիրճ Մարս մոլորակի Հյուսիսային բևեռային գլխարկում, տեղակայված 83° հյուսիսային լայնության և 47,1° արևմտյան երկայնության կոորդինատներով։ Կիրճը, ունենալով մոտ 560 կմ երկարություն, հանդիսանում է Մարսի հյուսիսային բևեռի մոտ գտնվող ամենահետաքրքիր, տեսանելի և առեղծվածային մասերից մեկը։
Հյուսիսային խորխորատի մանրամասն լուսանկարներ հնարավոր եղավ ստանալ ՆԱՍԱ-ի «Մարիներ-9» և «Մարս Ռեքոնաիսանս Օրբիթեր» ԱՄԿ-ների միջոցով։ Գիտնականներին միանգամից հետաքրքրեց այս հսկայական ճեղքվածքի առաջացումը։ Նախնական վարկածների համաձայն, ճեղքը հանդիսանում է հրաբխային գործունեություն, որը հալեցրել է սառույցի շերտը, քամու էրոզիայի կամ ինչ-որ աղետային երևույթի հետևանք, որը տեղի է ունեցել 5 - 10 միլիոն տարի առաջ։ Սակայն Տեխասի համալսարանի Գեոֆիզիկայի ինստիտուտից դոկտոր Ջեք Հոլտը, ով հետազոտում էր Մարսի բևեռային գլխարկը SHARAD (Shallow Subsurface Radar) ռադարի միջոցով, համադրելով ստացված տվյալները Մարս Ռեքոնաիսանս Օրբիթեր ԱՄԿ-ից ստացված տվյալների հետ, հանգեց եզրակացության, որ ճեղքը ունի ավելի հին և բարդ ծագում՝

Քամու մշտական ուղղությունը որոշվում է տեղանքի ռելիեֆով։ Խորխորատի տարածքում փչող քամիները զուգորդվում են հզոր փոշու փոթորիկներով, որոնք ծածկում են սառույցը փոշով, որն էլ իր հերթին նպաստում է սառույցների հետագա հալմանը։
Գիտնականները կարծում են, որ Հյուսիսային խորխորատի զառիվեր պատերը ունեն հինավուրց սառույցե շերտերի երևակումներ։ Նրանց հետագա հետազոտությունը կարող է լույս սփռել Մարսի կլիմայի պատմության վրա։

		
		


== Ծանոթագրություններ ==


== Արտաքին հղումներ ==
Մոլորակագետները լուծեցին Մարսի հյուսիսային բևեռային գլխարկի 40-տարվա գաղտնիքը Archived 2011-08-05 at the Wayback Machine.
Գուրգեն Ավետիսյան (այլ կիրառումներ)

Գուրգեն Ավետիսյան անուն-ազգանունը վերաբերում է՝

Գուրգեն Կիրակոսի Ավետիսյան (1914-1996), հայ քանդակագործ, գեղանկարիչ։
Գուրգեն Արտաշեսի Ավետիսյան (1905- 1985), հայ կենսաբան, մեղվաբույծ։
Գուրգեն Մկրտչի Ավետիսյան (1910-?), գրող։


== Ծանոթագրություններ ==